Diari Oficial de la Generalitat Valenciana


Sumari del DOGV 6952, del 28-01-2013 (2013/608)

Extracte de resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana de les entitats que se citen a continuació: Fundació Caixa Rural d'Albal de la Comunitat Valenciana, Fundació Caixa Rural de Cheste Fundació de la Comunitat Valenciana i Fundació Caixalqueries Fundació de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6952

Data del DOGV
:   28-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/608


Data del document
:   05-12-2012

Organisme emissor
:   Conselleria de Justícia i Benestar Social

Tipus de document
:   Extracte

Extracte de resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana de les entitats que se citen a continuació: Fundació Caixa Rural d'Albal de la Comunitat Valenciana, Fundació Caixa Rural de Cheste Fundació de la Comunitat Valenciana i Fundació Caixalqueries Fundació de la Comunitat Valenciana. [2013/608]  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, el qual establix com a funció específica del protectorat «donar publicitat a l'existència i activitats de les fundacions», s'indica el següent:  
  
  
Primer  
Per Resolució de 19 d'octubre de 2012, del secretari autonòmic de Justícia de la Conselleria de Justícia i Benestar Social, es va acordar inscriure en el Registre de Fundacions de la Comunitat Valenciana l'entitat denominada Fundació Caixa Rural d'Albal de la Comunitat Valenciana, amb el número 563V i classificar-la amb el caràcter d'assistencial, cultural, cívica i mediambiental, sota la tutela del protectorat que exercix la Generalitat Valenciana. El seu domicili es troba a la plaça del Jardí, núm. 25, del municipi d'Albal (València).  
La fundació té com a objecte la promoció d'activitats d'interés general, en particular les tendents a la promoció assistencial, social i cultural, cooperació per al desenrotllament i defensa del medi ambient, suport a un model de desenrotllament sostenible i foment de l'economia i de la investigació en què la fundació estenga el seu àmbit d'actuació. Correspon al patronat de la fundació determinar la manera en què s'hauran de complir els fins enumerats. Les prestacions de la fundació s'atorgaran de forma no lucrativa.  
El desenrotllament de l'objecte de la fundació s'efectuarà a través d'alguna de les formes d'actuació següents, amb la gestió de la part del fons per a la formació i promoció cooperativa que fóra assignada per la Caixa Rural d'Albal, d'acord amb la normativa vigent, i amb l'aplicació de les dotacions que per a això acorde anualment l'assemblea general de la caixa:  
- Assumir el compromís social de Caixa Rural d'Albal i garantir la permanència de la seua obra social qualsevol que fóra l'evolució de la caixa dins del sistema financer.   
- Desenrotllar l'esperit cooperatiu o altres formes d'economia social per mitjà de la divulgació de la legislació cooperativa, impulsant la creació o el suport a projectes cooperatius que objectiven els fins fundacionals.   
- Atendre i promoure obres beneficoassistencials, a través d'aportacions o facilitant infraestructura i assessorament.   
- Donar suport al desenrotllament cultural local per mitjà de la realització de programes de col·laboració, beques, publicacions, exposicions, concursos i actes públics, i facilitar ajudes a altres iniciatives i associacions culturals i esportives.   
- Custodiar, mantindre i difondre el patrimoni cultural i artístic d'Albal. Reunir, salvaguardar i donar a conéixer l'obra d'artistes de prestigi residents a Albal.   
- Participar i col·laborar en la restauració de monuments i obres d'art.   
- Encoratjar la vida associativa de la localitat i contribuir a les celebracions i esdeveniments socials, fomentant els valors que són propis de la nostra identitat   
- Promoure fins d'investigació, per mitjà del finançament de treballs, concessió de beques i divulgació de projectes dirigits a noves tecnologies en defensa del desenrotllament sostenible, medi ambient, foment de l'economia, tècniques agràries i millora de l'entorn rural.  
- Formar part del patronat d'altres fundacions les finalitats de les quals estiguen compreses entre els objectius de la fundació.  
Són beneficiàries potencials de la fundació totes les persones que, directament o indirectament, estiguen relacionades amb la localitat d'Albal i la seua comarca i (...) els socis de la Caixa Rural d'Albal, ja que en la iniciativa i l'esforç d'esta entitat es troba l'origen de la present fundació. La fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que, si reunixen les condicions expressades anteriorment, estime el patronat que en són legítims creditors, d'acord amb les bases, normes o regles que establisca per a això. Ningú pot al·legar enfront de la Fundació dret preferent per a gaudir dels beneficis, ni imposar la seua atribució a una persona o entitat determinada.   
  
Segon  
Per Resolució de data 8 de novembre de 2012, del secretari autonòmic de Justícia de la Conselleria de Justícia i Benestar Social, es va acordar inscriure en el Registre de Fundacions de la Comunitat Valenciana l'entitat denominada Fundació Caixa Rural de Cheste Fundació de la Comunitat Valenciana, amb el número 564V i classificar-la amb el caràcter de cultural, assistencial i cívica, sota la tutela del protectorat que exercix la Generalitat Valenciana. El seu domicili es troba a la plaça del Dr. Cajal, núm. 2, Cheste (València).  
La fundació té com a objecte portar a terme i promocionar tot tipus d'activitats d'interés general, en particular les tendents a la promoció cultural, social i assistencial en l'entorn en què la fundació estenga el seu àmbit d'actuació. De forma més detallada, són fins de la fundació:  
   
- La promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, igual que qualsevol altra finalitat autoritzada per la legislació vigent en cada moment.  
- Assumir l'històric compromís social de l'entitat fundadora, Caixa Rural de Cheste, amb el que ha sigut el seu entorn natural d'implantació, i garantir la permanència de la seua obra social, qualsevol que fóra l'evolució de la caixa dins del sistema financer.  
- Atendre i promoure obres beneficoassistencials.  
- Donar suport al desenrotllament de la cultura local.  
- Col·laborar en el manteniment i difusió del patrimoni cultural i artístic de la Comunitat Valenciana amb caràcter preferencial. Reunir, salvaguardar i donar a conéixer l'obra d'artistes locals de prestigi.  
- Encoratjar la vida associativa de la Comunitat Valenciana i contribuir a les celebracions i esdeveniments socials, fomentant els valors que són propis de la nostra identitat.  
- Formar part del patronat d'altres fundacions les finalitats del qual estiguen compreses entre els objectius de la fundació.  
Quant a les activitats, correspon al patronat de la fundació determinar la manera en què s'hauran de complir els fins, com ara i a títol merament enunciatiu: per mitjà de la formació dels socis i treballadors de la cooperativa en els principis i tècniques cooperatives econòmiques i professionals; per mitjà de la realització de programes de col·laboració amb tercers, beques, publicacions, exposicions, concursos i actes públics, facilitant ajudes a altres iniciatives i associacions culturals i esportives; a través d'aportacions o facilitant infraestructura i assessorament; o participant i col·laborant en la restauració de monuments i obres d'art. Les prestacions de la Fundació s'atorgaran de forma no lucrativa.  
  
Són beneficiàries potencials de la fundació totes les persones que, directament o indirectament, estiguen relacionades amb el seu àmbit d'actuació, entre les quals hi ha els socis i treballadors de Caixa Rural de Cheste amb vista a la seua formació professional, així com els socis i clients de la caixa, en especial si es tracta d'associacions amb fins no lucratius i semblants als de la fundació.  
  
Tercer  
Per Resolució de data 13 de novembre de 2012, del secretari autonòmic de Justícia de la Conselleria de Justícia i Benestar Social, es va acordar inscriure en el Registre de Fundacions de la Comunitat Valenciana, a l'entitat denominada Fundació Caixalqueries Fundació de la Comunitat Valenciana, amb el número 106C i classificar-la amb el caràcter de cultural i cívica, sota la tutela del Protectorat que exercix la Generalitat Valenciana. El seu domicili es troba al carrer Jaime Chicharro, núm. 24, d'Alquerías del Niño Perdido (Castelló).  
La fundació té com a fi d'interés general la promoció cultural, social i assistencial en l'entorn en què estenga el seu àmbit d'actuació. Específicament destinarà els seus recursos a:   
- Donar suport al desenrotllament de la cultura local.  
- Assumir l'històric compromís social de l'entitat fundadora, la Caixa Rural, amb el que ha sigut el seu entorn natural d'implantació, i garantir la permanència de la seua obra social, qualsevol que fóra l'evolució actual de l'actual Caixa Rural dins del sistema financer.  
  
- Atendre i promoure obres beneficoassistencials.  
- Encoratjar la vida associativa d'Alquerías del Niño Perdido, fomentant els valors que són propis de la nostra identitat cooperativa.  
Per al compliment de l'objecte anteriorment referit, la fundació realitzarà les activitats següents:  
- Gestionar la part procedent del Fons d'Educació i Promoció que li fóra assignada per la caixa rural fundadora, d'acord amb la normativa, amb l'aplicació de les dotacions que per a això acorde anualment l'assemblea general de la caixa, així com els recursos de què puga disposar procedents d'altres fonts, com puguen ser les donacions de tercers procedents dels rendiments del seu propi patrimoni, a la formació dels socis i treballadors de la cooperativa en els principis i tècniques cooperatives, econòmiques i professionals, la promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat general, igual que qualsevol altra finalitat autoritzada per la cooperació vigent en cada moment.  
  
- Realitzar aportacions o facilitar infraestructura i assessorament a terceres persones que ho sol·liciten per al desenrotllament de fins semblants als de la fundació.  
- Realitzar programes de col·laboració amb tercers, beques, publicacions, exposicions, concursos i actes públics.  
- Col·laborar en el manteniment i difusió del patrimoni cultural i artístic d'Alquerías del Niño Perdido amb caràcter preferencial. Reunir, salvaguardar i donar a conéixer l'obra d'artistes locals de prestigi.  
  
- Participar i col·laborar en la restauració de monuments i obres d'art.  
- Formar part del patronat d'altres fundacions les finalitats de les quals estiguen compreses entre els objectius de la fundació.  
Correspon al patronat de la fundació determinar la manera en què s'hauran de complir els fins propis de la fundació.  
Són beneficiàries potencials de la fundació totes les que, directament o indirectament, estiguen relacionades amb el seu àmbit d'actuació, entre les quals hi ha els socis i treballadors de la Caixa Rural amb vista a la seua formació professional, així com els socis i clients, en especial si es tracta d'associacions amb fins no lucratius i semblants als de la fundació.  
La fundació atorgarà, amb criteris d'imparcialitat, no-discriminació i objectivitat sempre en forma no lucrativa, els seus recursos a les persones o entitats que, si reunixen les condicions expressades anteriorment, estime el patronat que en són legítimes creditores, d'acord amb bases, normes o regles que puga aprovar per a això.  
  
Ningú pot al·legar davant de la fundació dret preferent per a gaudir dels seus beneficis, ni imposar la seua atribució a una persona o entitat determinada.  
  
València, 5 de desembre de 2012.- El secretari autonòmic de Justícia: Antonio Gastaldi Mateo.